## Pravilnik o načinu ostvarivanja prava na besplatne udžbenike

### NN 57/2004 (5.5.2004.), Pravilnik o načinu ostvarivanja prava na besplatne udžbenike

# MINISTARSTVO ZDRASTVA I SOCIJALNE SKRBI

1288

Na teme­lju
članka 3. Zakona o izmjenama i dopunama Zakona o zaštiti vojnih i civilnih
invalida rata (»Narodne novine«, br. 58/93), članka 36. Zakona o izmjenama i
dopunama Zakona o zaštiti vojnih i civilnih invalida rata (»Narodne novine«,
br. 82/01), članka 26. Zakona o izmjenama i dopunama Zakona o zaštiti vojnih i
civilnih invalida rata (»Narodne novine«, br. 103/03), a u svezi s člankom 13.
Zakona o ustrojstvu i djelokrugu ministarstava i državnih upravnih organizacija
(»Narodne novine«, br. 199/03 i 30/04), ministar zdravstva i socijalne skrbi,
donosi

## PRAVILNIK

### O NAČINU OSTVARIVANJA PRAVA NA BESPLATNE UDŽBENIKE

Članak 1.

Djeca osoba poginulih, umrlih ili nestalih pod
okolnostima iz članaka 6., 7. i 8., djeca mirnodopskih vojnih i civilnih
invalida rata čije je ošteće­nje organizma nastalo pod okolnostima iz članaka
6., 7. i 8. i mirnodopski vojni odnosno civilni invalidi rata čija je
invalidnost nastupila pod okolnostima iz članaka 6., 7. i 8. Zakona o zaštiti
vojnih i civilnih invalida rata (u da­lj­njem tekstu: korisnici), pravo na
besplatne obvezatne u­džbenike za potrebe redovnog školova­nja u osnovnim i
sred­njim školama ostvaruju kod ovlaštenog izdavača ili prodavate­lja u­džbenika.

Korisnici ostvaruju pravo na besplatne obvezatne u­džbenike
kod izdavača ili prodavate­lja na teme­lju rješe­nja koje izdaje Ured državne
uprave u županiji odnosno nadležno tijelo uprave Grada Zagreba, prema prebivalištu
korisnika.

Korisnici su dužni
uz zahtjev, tijelu iz stavka 2. ovoga članka, priložiti potvrdu o upisu u određeni
razred tekuće školske godine, popis obvezatnih u­džbenika izdan u nadležnoj školi,
prijavu o broju članova kućanstva i prihodima članova kućanstva, te izjavu da
pravo na besplatne u­džbenike nisu ostvarili po drugim propisima.

Članak 2.

Broj članova kućanstva i prihode po članu kućanstva
utvrđuje se na način kao kod ostvariva­nja prava na opskrbninu po Zakonu o zaštiti
vojnih i civilnih invalida rata.

Ukoliko su osobe koje koriste pravo na besplatne
obvezatne u­džbenike korisnici opskrbnine ili su članovi kućanstva korisnika
opskrbnine, tada se podaci o prihodima i članovima kućanstva koriste iz
predmeta opskrbnine za tekuću godinu, i u tom slučaju korisnici nisu dužni, uz
zahtjev, priložiti te dokaze.

Članak 3.

Pod obvezatnim u­džbenicima, u smislu ovoga
Pravilnika, podrazumijevaju se obvezni u­džbenici za potrebe redovnog ško­lo­va­nja
u osnovnim i sred­njim školama prema katalogu odobrenih u­džbenika koje
odobrava Ministarstvo znanosti, obrazova­nja i športa.

Članak 4.

Vrijednost besplatnih u­džbenika iz članka 1. ovoga
Pravilnika, izdavač odnosno prodavate­lj fakturira Ministarstvu zdravstva i
socijalne skrbi, odnosno Ministarstvu obite­lji, branite­lja i međugeneracijske
solidarnosti, a prema podacima navedenim u rješe­nju iz stavka 2. članka 1.
ovoga Pravilnika.

Članak
5.

Ako
korisnik tijekom školske godine mije­nja obrazovni smjer, a ostvario je pravo
na besplatne u­džbenike po prethodnom upisu, pravo po ovom Pravilniku ne
ostvaruje za naknadni upis.

Članak 6.

Iznimno, kada korisnik sam kupi obvezatne u­džbenike,
a ispu­njava uvjete za pravo na besplatne u­džbenike, ima pravo na povrat utrošenih
sredstava.

Pravo iz stavka 1. ovoga članka ostvaruje kod tijela
iz stavka 2. članka 1. ovoga Pravilnika, uz predoče­nje originalnog računa za
kup­ljene obvezatne u­džbenike.

Članak 7.

Korisnik iz članka 1. ovoga Pravilnika pravo na
besplatne obvezatne u­džbenike može ostvariti samo po jednoj osnovi.

Članak 8.

Stupa­njem na snagu ovoga Pravilnika prestaje važiti
Pravilnik o načinu ostvariva­nja prava na besplatne obvezatne u­džbenike i u­džbenike
uz popust (»Narodne novine«, br. 65/94).

Članak 9.

Ovaj Pravilnik stupa na snagu danom objave u
»Narodnim novinama«.

Klasa: 011-02/04-02/04
Urbroj: 524-06-03-04-4
Zagreb, 31. ožujka 2004.

Ministar
zdravstva i socijalne skrbi
**prof. dr. sc.** **Andrija
Hebrang,** v. r.

Pravilnik, NN 57/2004-1288